
                                                    Nr.4c-3/362/2014
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, transmisă cu adresa nr.P.l.x. 506 din 02 decembrie 2014.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/362/2014
R A P O R T

asupra propunerii legislative pentru modificarea Legii nr.346/2004 privind stimularea înfiinţării şi dezvoltării întreprinderilor mici şi mijlocii


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă pentru modificarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, iniţiată de un grup de deputaţi PSD, PNL şi neafiliaţi, transmisă cu adresa nr.P.l.x. 506 din 02 decembrie 2014, înregistrată la comisie sub nr.4c-3/362 din 03 decembrie 2014.



Consiliul Legislativ, cu avizul nr.359/07.04.2014, avizează favorabil propunerea legislativă cu observaţii şi propuneri.

Guvernul, prin actul nr.1261/27.06.2014, nu susţine adoptarea acestei propuneri legislative în forma prezentată.



Senatul, în  şedinţa din 25 noiembrie 2014, a respins propunerea legislativă.



Comisia pentru afaceri europene, cu avizul nr.4c-19/405/09.12.2014, avizează negativ propunerea legislativă, iar Comisia juridică, de disciplină şi imunităţi, cu avizul nr.PL-x 09.12.2014, avizează favorabil propunerea legislativă.



Propunerea legislativă are ca obiect modificarea articolului 2 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, în scopul armonizării definiţiei dată microîntreprinderilor şi întreprinderilor mici şi mijlocii cu prevederile Recomandării Comisiei Europene 2003/361/CE din 6 mai 2003. În acest sens, în categoria IMM – urilor sunt introduse şi persoanele care lucrează pe cont propriu, afacerile de familie implicate în activităţi meşteşugăreşti, asociaţii angajate în mod regulat în activităţile economice.



Membrii Comisiei pentru industrii şi servicii au examinat propunerea legislativă în şedinţa din 04 februarie 2015 şi au hotărât, în unanimitate, să propună Plenului Camerei Deputaţilor respingerea propunerii legislative, din următorul considerent: propunerea legislativă nu mai are obiect, întrucât Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, a fost modificată în luna mai 2014 prin Legea nr.62/2014, noua definiţie de la articolul 2 cuprinzând şi elementele propuse de iniţiatori în actul normativ.


La lucrările comisiei au fost prezenţi 20 de deputaţi din totalul de 22 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.
                        PREŞEDINTE,                                SECRETAR,

                          Iulian Iancu                               Bogdan Radu Ţîmpău
Consilieri parlamentari,

Viorela Gondoş

Isabela Patricia Robe
PAGE  
2

